Eerste Pinksterdag is het zo ver. Het voetbaltoernooi voor 35 plussers vindt dan weer plaats. Wil je meedoen? Dat kan! Meld je snel aan via mail: rbu301(AT)hotmail(PUNT)com.
Lees meer: Pinkster Voetbaltoernooi Hoe om van ongewone items ontslae te raak - Jou Gesin | Solidariteit WêreldJou Gesin | Solidariteit Wêreld
Tuis › Artikels › Hoe om van ongewone items ontslae te raak
Sommige huishoudelike items en produkte kan ons behoorlik laat kopkrap wanneer ons nie meer nut vir hulle het nie. Hoe raak ons nou van hulle ontslae? Dit voel net nie reg om dit net eenvoudig in die asblik te gooi nie.
Daar is heelwat verskillende soorte batterye. Sommige, soos die AA- en AAA-batterye, kan jy direk in jou asblik gooi. Dit is egter die beste om al jou batterye te laat herwin. Deur dit in die asblik te gooi, plaas ons die omgewing in gevaar van verdere besoedeling.
Vind uit oor batteryherwinningspunte, of batteryinsamelingsdienste. Indien jy sukkel om hierdie opsies te vind in jou dorp of stad, kan jy jou areabestuur kontak vir meer inligting.
Moet nooit batterye probeer verbrand nie.
Moenie gebruikte motorolie op jou gras uitgooi, in die veld gaan los, of saam met jou huishoudelike afval probeer weggooi nie. Dit sal tot besoedeling bydra en kan water vergiftig.
Sommige ashope het spesifieke punte waar jy jou gebruikte olie kan uitgooi of kan los. Jy kan egter ook jou ou olie by ʼn voertuigdienssentrum gaan aflaai. Hulle stuur die olie na die nodige instansies om herwin of hergebruik te word.
Moet nooit ou medisyne in die asblik gooi nie aangesien dwelmverslaafdes dit uit die swart sakke kan vis. Moet dit ook nie in die toilet afspoel nie, want dit kan besoedeling veroorsaak.
Handig dit in by jou naaste apteek, wat op korrekte en veilige maniere daarvan ontslae sal raak.
Glasstukke moet liefs nie in die asblik gegooi word nie. Dit kan beserings veroorsaak wanneer mense deur die swart sakke gaan. Moet dit ook nie in jou tuin begrawe nie. Elke stad en dorp het punte waar jy jou gebreekte glas kan aflaai vir herwinning.
Om verantwoordelik van jou afval ontslae te raak, verg soms meer moeite. Dit is egter ook tot jou eie voordeel om herwinning te ondersteun en jou omgewing skoon van besoedeling te hou.
Battery Expert: https://www.batteryexperts.co.za/how-to-dispose-batteries/
Ground Up: https://www.groundup.org.za/article/what-do-expired-medicines/